जम्मू-कश्मीर, पंजाब, हरियाणा में भी महसूस हुए झटके; नुकसान की खबर नहीं
Afghanistan Earthquake News Updates - Tremors Felt In Delhi Jammu Kashmir And Punjab. अफगानिस्‍तान और पाकिस्‍तान में रविवार सुबह  भूकंप के तेज झटके महसूस किए गए। इसका केंद्र अफगानिस्तान और ताजिकिस्तान बॉर्डर पर  223 किमी की गहराई में था।
​​​​​​जम्मू-कश्मीर में रविवार सुबह करीब सवा 11 बजे भूकंप के तेज झटके महसूस किए गए। रिक्टर स्केल पर इसकी तीव्रता 6 मापी गई। दिल्ली, पंजाब, हरियाणा और चंडीगढ़ में भूकंप के हल्के झटकों का एहसास हुआ। भूकंप का केंद्र अफगानिस्तान के फैजाबाद से 79 किमी दक्षिण पूर्व में रहा। यह भूकंप जमीन से 220 किमी की गहराई में था। इसके अलावा, मेघालय में दोपहर 2.58 पर 3.6 तीव्रता का भूकंप महसूस किया गया।
मीडिया रिपोर्ट्स के मुताबिक, अफगानिस्तान में आए भूकंप की वजह से चीन, पाकिस्तान, ताजिकिस्‍तान, उज्‍बेकिस्‍तान और किर्गिस्‍तान के कई इलाकों में भी झटके महसूस किए गए हैं। हालांकि किसी भी देश में नुकसान होने की कोई खबर नहीं है। इससे पहले, आज सुबह 3.58 पर असम के तेजपुर में भूकंप आया था। भूकंप की तीव्रता 3.3 मापी गई थी।
पिछले 24 घंटों में 8 बार आया भूकंप
भारत के नेशनल सेंटर फॉर सीस्मोलॉजी के मुताबिक, पिछले 24 घंटों में 8 बार भूकंप आया है।
भूकंप से जुड़ी यह खबर भी पढ़ सकते हैं...
उत्तर भारत में भूकंप, दिल्ली-NCR, UP, पंजाब, राजस्थान हिले; तीव्रता 6.6 आंकी गई​
​​​​​​दिल्ली-NCR में मंगलवार रात करीब सवा दस बजे भूकंप के झटके महसूस किए गए। UP, पंजाब, जम्मू-कश्मीर, उत्तराखंड, बिहार में भी झटके महसूस किए गए। इसकी तीव्रता 6.6 आंकी गई। भूकंप का केंद्र अफगानिस्तान के फैजाबाद से 133 किमी दक्षिण पूर्व में रहा। भूकंप का केंद्र जमीन से 156 किमी की गहराई में था। पूरी खबर पढ़ें...